|  |
| --- |
| **2017** << **París-Roubaix 2018** >> **2019** |
| Cabeza de carreira a 35 km de meta: Peter Sagan, Silvan Dillier e Jelle Wallays. |
|
| 257 km (54,5 de lastras) |
|
| **Gañador** | **Eslovaquia Peter Sagan** |
| **Segundo** | **Suíza Silvan Dillier** |
| **Terceiro** | **Países Baixos Niki Terpstra** |

A **116ª edición da París-Roubaix** tivo lugar o 8 de abril de 2018 con saída na cidade de Compiègne, nos arredores de París, e chegada na de Roubaix, sobre un percorrido 257 quilómetros. A carreira finalizou como é tradicional no Velódromo de Roubaix. Nesta edición o percorrido contou con 29 tramos de lastra que sumaron un total de 54,5 km.

Este foi o terceiro monumento da tempada e a décimo quinta proba do UCI WorldTour 2018.

Na carreira participaron 175 ciclistas, debido ao recorte de corredores por equipo realizado pola Unión Ciclista Internacional. Un total de 7 por equipo (25 conxuntos).

O campión do mundo de ciclismo en ruta, Peter Sagan foi o vencedor dunha carreira marcada por dous sucesos: o seu fantástico ataque e a morte dun corredor de 23 anos durante o transcurso da carreira. O eslovaco foi o primeiro corredor portador do *maillot arco da vella* en lograr a vitoria na proba dende que o fixera por última vez o francés Bernard Hinault en 1981.

Percorrido
----------

O trazado percorreu unha distancia de 257 km, e nel repartíronse 29 tramos de lastras que sumaron 55 quilómetros sobre esta complicada superficie. Foron o mesmo número ca na edición anterior, cos 23 últimos comúns. A saída deuse en Compiègne (arredores de París, ao igual que nas últimas tres edicións) e a chegada foi -como é clásico- no Velódromo André-Pétrieux.

### Partes do trazado

* Inicio, de Compiège a Saint-QuentinInicio, de Compiège a Saint-Quentin
* De Saint-Quentin a Solesmes.De Saint-Quentin a Solesmes.
* De Solesmes a Orchies.De Solesmes a Orchies.
* Parte final, de Orchies a Roubaix.Parte final, de Orchies a Roubaix.

### Sectores de lastra

| Sector | Localización | Lonxitude | Dificultade |
| --- | --- | --- | --- |
| 29 | Troisvilles > Inchy | 2200 m |  |
| 28 | Viesly > Briastre | 3000 m |  |
| 27 | Saint-Python | 1500 m |  |
| 26 | Saint-Python **>** Quiévy | 3700 m |  |
| 25 | Saint-Hilaire-lez-Cambrai **>** Saint-Vaast-en-Cambrésis | 1500 m |  |
| 24 | Saulzoir **>** Verchain-Maugré | 1200 m |  |
| 23 | Verchain-Maugré > Quérénaing | 1600 m |  |
| 22 | Quérénaing > Maing | 2500 m |  |
| 21 | Maing > Monchaux-sur-Écaillon | 1600 m |  |
| 20 | Haveluy > Wallers | 2500 m |  |
| 19 | **Trouée d'Arenberg** | 2400 m |  |
| 18 | Wallers > Hélesmes | 1600 m |  |
| 17 | Hornaing > Wandignies-Hamage | 3700 m |  |
| 16 | Warlaing > Brillon | 2400 m |  |
| 15 | Tilloy-lez-Marchiennes > Sars-et-Rosières | 2400 m |  |
| 14 | Beuvry-la-Forêt > Orchies | 1400 m | 25x25px[Ligazón morta] |
| 13 | Orchies | 1700 m | 25x25px[Ligazón morta] |
| 12 | Auchy-lez-Orchies > Bersée | 2700 m | 25x25px[Ligazón morta] |
| 11 | **Mons-en-Pévèle** | 3000 m | 25x25px[Ligazón morta] |
| 10 | Mérignies > Avelin | 700 m | 25x25px[Ligazón morta] |
| 9 | Pont-Thibaut > Ennevelin | 1400 m | 25x25px[Ligazón morta] |
| 8a | Templeuve - l'Épinette | 200 m | 25x25px[Ligazón morta] |
| 8b | Templeuve - le Moulin-de-Vertain | 500 m | 25x25px[Ligazón morta] |
| 7 | Cysoing > Bourghelles | 1300 m | 25x25px[Ligazón morta] |
| 6 | Bourghelles > Wannehain | 1100 m | 25x25px[Ligazón morta] |
| 5 | Camphin-en-Pévèle | 1800 m | 25x25px[Ligazón morta] |
| 4 | **Carrefour de l'Arbre** | 2100 m | 25x25px[Ligazón morta] |
| 3 | Gruson | 1100 m | 25x25px[Ligazón morta] |
| 2 | Willems > Hem | 1400 m | 25x25px[Ligazón morta] |
| 1 | Roubaix | 300 m | 25x25px[Ligazón morta] |

Equipos
-------

25 conxuntos foron os que iniciaron a proba. Os 18 equipos do UCI WorldTour, que tiveron que participar obrigatoriamente, e 7 equipos profesionais continentais convidados. Todos eles partiron de saída con 7 ciclistas.

### UCI WorldTour

| Equipo | País | Código |
| --- | --- | --- |
| AG2R La Mondiale |  Francia | ALM |
| Astana |  Casaquistán | AST |
| Bahrain-Merida |  Bahrain | TBM |
| BMC Racing Team | Estados Unidos de América Estados Unidos | BMC |
| Bora-Hansgrohe | Alemaña Alemaña | BOH |
| Dimension Data | Sudáfrica Suráfrica | DDD |
| EF Education First-Drapac | Estados Unidos de América Estados Unidos | EFD |
| Groupama-FDJ |  Francia | FDJ |
| Katusha-Alpecin | Suíza Suíza | KAT |
| Lotto-Soudal | Bélxica Bélxica | LTS |
| LottoNL-Jumbo | Países Baixos Países Baixos | TLJ |
| Mitchelton-Scott | Australia Australia | MTS |
| Movistar Team | País Vasco País Vasco | MOV |
| Quick-Step Floors | Bélxica Bélxica | QST |
| Team Sky | Reino Unido Reino Unido | SKY |
| Team Sunweb | Alemaña Alemaña | SUN |
| Trek-Segafredo | Estados Unidos de América Estados Unidos | TFS |
| UAE Team Emirates |  Emiratos Árabes Unidos | UAD |

### Profesional Continental

| Equipo | País | Código |
| --- | --- | --- |
| Cofidis |  Francia | COF |
| Delko–Marseille Provence-KTM |  Francia | DPM |
| Direct Énergie |  Francia | DEN |
| Fortuneo-Samsic |  Francia | TFO |
| Veranda's Willems-Crelan | Bélxica Bélxica | VWC |
| Vital Concept |  Francia | VCC |
| WB-Aqua Protect-Veranclassic | Bélxica Bélxica | WVA |

### Favoritos

Tralo retiro do tetracampión Tom Boonen, ningún dos corredores que tomaban a saída contaban con dous triunfos, polo que os principais favoritos eran os ciclistas que mellor tempada levaban realizada ata a data da proba. Entre eles destacaban: o tricampión do mundo eslovaco Peter Sagan, que viña de vencer a Gante-Wevelgem e facer bos postos na temporada de lastras; o holandés Niki Terpstra, que se amosaba nun estado de forma excepcional tras vencer escapado en solitario tanto no Tour de Flandres unha semana antes, coma na E3 Harelbeke; ou o campión olímpico belga Greg Van Avermaet que tan só viña de facer un podio na tempada, pero que sempre conta entre os favoritos neste tipo de carreiras. Outros corredores que podían ter opcións de cara á vitoria podían ser: o campión do mundo de ciclocross Wout van Aert, o veterano especialista Philippe Gilbert, o sprinter galo Arnaud Démare, o checo Zdeněk Štybar ou mesmo o belga Sep Vanmarcke.

Morte de Michael Goolaerts
--------------------------

O falecido Michael Goolaerts.
Ademais da fantástica vitoria de Sagan, a 116ª París-Roubaix estivo marcada polo mozo corredor belga de 23 anos Michael Goolaerts do Veranda's Willems-Crelan. No segundo sector de lastra da carreira, o que discorría entre Viesly e Briastre a uns 70 km de meta, Goolaerts sufriu un paro cardíaco que lle ocasionou unha fulminante caída ao chan. O corredor, novato nesta clásica, non daba síntomas de reacción, polo que foi rapidamente trasladado en helicóptero a un hospital de Lille. Horas máis tarde, ás 22:40, os servizos médicos confirmaban o pasamento do ciclista, logo de que non puidesen facer nada por salvalo.

Resumo da carreira
------------------

Sagan e Diller a escasos quilómetros de liña de meta.
Dende o inicio a carreira estivo controlada polo poderoso Quick-Step Floors. A máis de 100 km probaron a marchar do pelotón seis corredores: a promesa española Marc Soler, Sven Erik Bystrøm, Jimmy Duquennoy, Ludovic Robeet, Jelle Wallays e Silvan Dillier. Aos que se sumaban uns quilómetros despois outros tres corredores: Gatis Smukulis, Jay Robert Thomson e Geoffrey Soupe. Estes ciclistas aguantaron moitos quilómetros en cabeza de carreira, chegando a abrir ocos de máis de 7 minutos, mais foron cazados moi lonxe de meta.

Despois de levarse a cabo a caza da maioría deses fuxidos, sucedéronse os intentos de ataque por parte dos compoñentes do pelotón. Philippe Gilbert, Zdeněk Štybar ou mesmo Greg Van Avermaet foron algúns dos corredores favoritos que o intentaron. 

Grupo perseguidor liderado por Niki Terpstra a 25 km do final.
Porén, o ataque definitivo chegaba a unha distancia de 55 quilómetros da meta, no que Peter Sagan arrancaba do pelotón. Axiña se produciron movementos de contraataque, pero mentres o eslovaco lograba conectar co grupiño de cabeza de carreira, os perseguidores quedaban en terra de ninguén ata que desistiron no seu esforzo e se deixaron caer ao pelotón. A reducida cabeza de carreira quedaba con dous compoñentes, Silvan Dillier (que levaba en fuga máis de 100 km) e o propio Sagan, logo de que Jelle Wallays (tamén escapado máis de 100 km) non dese aguantado o ritmo á altura do lastra de Cysoing. Mentres tanto, no pelotón producíanse cortes e del partía un pequeno grupo de perseguidores, entre os que estaban: Niki Terpstra, Greg Van Avermaet, Jasper Stuyven, Sep Vanmarcke e Wout van Aert, que a menos de 25 km quedou atrás por mor dunha avaría mecánica. Nos derradeiros tramos de pavimento, o campión do mundo lanzábase fortísimo pero o campión suízo soldábase á súa roda sen que o dese soltado. Ao ver que non daban recortado a diferenza, Terpstra saltou para lograr a terceira praza. Finalmente, a vitoria decidíase ao sprint no Velódromo de Roubaix, no que Sagan se impoñía con supremacía ao helvético Dillier.

Clasificación
-------------

| Pos | Ciclista | Dorsal | Equipo | Tempo |
| --- | --- | --- | --- | --- |
| **1º** | **Eslovaquia Peter Sagan**  | **111** | **Bora-Hansgrohe** | **5 h 54' 06"** |
| 2º | Suíza Silvan Dillier  | 74 | AG2R La Mondiale | m.t. |
| 3º | Países Baixos Niki Terpstra | 11 | Quick-Step Floors | + 57" |
| 4º | Bélxica Greg Van Avermaet  | 1 | BMC Racing Team | + 1' 34" |
| 5º | Bélxica Jasper Stuyven | 46 | Trek-Segafredo | m.t. |
| 6º | Bélxica Sep Vanmarcke | 21 | EF Education First-Drapac | m.t. |
| 7º | Alemaña Nils Politt | 165 | Katusha-Alpecin | + 2' 31" |
| 8º |  Taylor Phinney | 25 | EF Education First-Drapac | m.t. |
| 9º | República Checa Zdeněk Štybar  | 17 | Quick-Step Floors | m.t. |
| 10º | Bélxica Jens Debusschere | 131 | Lotto-Soudal | m.t. |
| 11º | Países Baixos Mike Teunissen | 106 | Team Sunweb | m.t. |
| 12º | Bélxica Oliver Naesen  | 71 | AG2R La Mondiale | m.t. |
| 13º | Bélxica Wout van Aert | 81 | Veranda's Willems-Crelan | m.t. |
| 14º | Bélxica Jelle Wallays | 137 | Lotto-Soudal | + 2' 37" |
| 15º | Bélxica Philippe Gilbert | 13 | Quick-Step Floors | + 3' 07" |
| 16º |  Amund Grøndahl Jansen | 203 | Team LottoNL-Jumbo | m.t. |
| 17º | Alemaña John Degenkolb 25x25px[Ligazón morta] | 41 | Trek-Segafredo | m.t. |
| 18º | Italia Marco Marcato | 56 | UAE Team Emirates | m.t. |
| 19º | Países Baixos Dylan van Baarle | 97 | Team Sky | m.t. |
| 20º | Australia Heinrich Haussler | 191 | Bahrain-Merida | m.t. |

### Puntos UCI

A París-Roubaix outorga os seguintes puntos para o UCI WorldTour aos 60 primeiros clasificados:

| Posto | 1º | 2º | 3º | 4º | 5º | 6º | 7º | 8º | 9º | 10º | 11º | 12º | 13º | 14º | 15º | 16 ao 20º | 21 ao 30º | 31 ao 50º | 51 ao 55º | 56 ao 60º |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Puntos** | 500 | 400 | 325 | 275 | 225 | 175 | 150 | 125 | 100 | 85 | 70 | 60 | 50 | 40 | 35 | 30 | 20 | 10 | 5 | 3 |

Referencias
-----------

1. ↑  "O espectáculo chámase Sagan". *marca.com*.
2. ↑  "Sagan fai brilar o arco da vella 37 anos despois". *París-Roubaix*. Arquivado dende o orixinal o 08 de abril de 2018.
3. ↑  "Sectores de pavé" (PDF).
4. ↑  "O belga Goolaerts sofre un paro cardíaco". *marca.com*.
5. ↑  "Paris-Roubaix : la mort de Michael Goolaerts endeuille une nouvelle fois le peloton". *lemonde.fr*.

Véxase tamén
------------

### Outros artigos

* París-Roubaix
* Velódromo André-Pétrieux

### Ligazóns externas

* Páxina web oficial
* Resumo da edición en *ProCyclingStats*